Document ID: 31993D0506

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Σεπτεμβρίου 1993 για την τροποποίηση του καθεστώτος εισαγωγής βάσει του κανονισμού (ΕΟΚ) αριθ. 3420/83 που εφαρμόζεται στην Μπενελούξ έναντι ορισμένων χωρών κρατικού εμπορίου όσον αφορά διάφορα προϊόντα
(93/506/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3420/83 (1) εφαρμόζεται στα καθεστώτα εισαγωγής προϊόντων, καταγωγής χωρών κρατικού εμπορίου, που δεν έχουν ελευθερωθεί στο επίπεδο της Κοινότητας-
ότι ο κανονισμός (ΕΟΚ) αριθ. 2456/92 του Συμβουλίου της 13ης Ιουλίου 1992 για τον καθορισμό των ποσοστώσεων που πρέπει να ανοιχθούν από τα κράτη μέλη έναντι των χωρών κρατικού εμπορίου το 1992 (2), όρισε ότι οι διατάξεις του άρθρου 3 παράγραφος 2 του κανονισμού (ΕΟΚ) αριθ. 3420/83 που προβλέπουν την ενδεχόμενη αυτόματη ανανέωση των ποσοστώσεων που ίσχυαν το προηγούμενο έτος, δεν εφαρμόζονται το 1993- ότι αυτή η διάταξη υιοθετήθηκε με την προοπτική της εφαρμογής, πριν από τις 31 Δεκεμβρίου 1992, ενός κοινοτικού μηχανισμού που θα καλύπτει τους εθνικούς περιορισμούς που ισχύουν βάσει του κανονισμού (ΕΟΚ) αριθ. 3420/83-
ότι, για το σκοπό αυτό, η Επιτροπή υπέβαλε στο Συμβούλιο στις 10 Νοεμβρίου 1992 πρόταση κανονισμού σχετικά με το κοινό καθεστώς που εφαρμόζεται στις εισαγωγές, καταγωγής ορισμένων τρίτων χωρών, και που καταργεί τους κανονισμούς (ΕΟΚ) αριθ. 1765/82 (3), (ΕΟΚ) αριθ. 1766/82 (4) και (ΕΟΚ) αριθ. 3420/83- ότι το Συμβούλιο δεν έλαβε ακόμη απόφαση σχετικά με την πρόταση αυτή-
ότι, για τους λόγους που αναφέρονται ανωτέρω, οι εισαγωγές ορισμένων προϊόντων, καταγωγής τρίτων χωρών, που αναφέρονται στον κανονισμό (ΕΟΚ) αριθ. 3420/83, δεν μπορούν πλέον να πραγματοποιούνται σε ορισμένα κράτη μέλη από την 1η Ιανουαρίου 1993, με την επιφύλαξη της κατ' εξαίρεση εφαρμογής των άρθρων 7 και επομένων του εν λόγω κανονισμού-
ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3420/83, το Βέλγιο, εξ ονόματος των χωρών της Μπενελούξ, ενημέρωσε τα άλλα κράτη μέλη και την Επιτροπή ότι κρίνει ότι θα πρέπει να επέλθουν ορισμένες τροποποιήσεις δυνάμει του εν λόγω κανονισμού στο καθεστώς εισαγωγής που εφαρμόζεται στην Μπενελούξ έναντι ορισμένων χωρών κρατικού εμπορίου όσον αφορά διάφορα προϊόντα-
ότι το προβλεπόμενο μέτρο αφορά την κατάργηση των ποσοτικών περιορισμών- ότι αυτό το μέτρο, που στηρίζεται σε καθαρά εθνικό καθεστώς, μπορεί ενδεχομένως να υπονομεύσει την καθιέρωση του κοινού καθεστώτος που αναφέρεται ανωτέρω, και που προβλέπει την ελευθέρωση όλων των προϊόντων σε κοινοτικό επίπεδο, εκτός από τα προϊόντα που έχουν υποβληθεί σε κοινοτικές ποσοστώσεις και σε μέτρα επιτήρησης- ότι συνεπώς φαίνεται σκόπιμο, μέχρις ότου να εφαρμοστεί το εν λόγω κοινό καθεστώς, να επιτραπεί στην Μπενελούξ να πραγματοποιήσει εισαγωγές για περιορισμένες ποσότητες και προσωρινά ώστε να καλύψει τις άμεσες ανάγκες της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο πλαίσιο του καθεστώτος εισαγωγής που προβλέπεται από τον κανονισμό (ΕΟΚ) αριθ. 3420/83, η Μπενελούξ μπορεί, κατ' εξαίρεση, να πραγματοποιήσει εισαγωγές από ορισμένες χώρες κρατικού εμπορίου για τα ακόλουθα προϊόντα:
/* ΠΙΝΑΚΕΣ: δείτε Ε.Ε. */
Άρθρο 2
Η παρούσα απόφαση απευθύνεται στο Βασίλειο του Βελγίου, στο Βασίλειο των Κάτω Χωρών και στο Μεγάλο Δουκάτο του Λουξεμβούργου.
Βρυξέλλες, 13 Σεπτεμβρίου 1993.

Labels: 13
3
5